stanford-oval/wikipedia huggingface dataset:
דאסט בראדרז
הערות שוליים

↑  Ankeny, Jason. "Dust Brothers". AllMusic. נבדק ב-8 באפריל 2015. {{cite web}}:  (עזרה)
↑  Anna Oseran, How the Dust Brothers Saved Beck from Becoming a One-Hit Wonder with Odelay, Pitchfork, ‏2016-06-17 (באנגלית אמריקאית)
↑  "Inside Paul's Boutique: Interview with Mike Simpson of The Dust Brothers". www.kexp.org. נבדק ב-2020-06-21.
↑  Tyrangiel, Josh (2010-01-25). "Is Paul's Boutique one of the All-TIME 100 Best Albums?". Time (באנגלית אמריקאית). ISSN 0040-781X. נבדק ב-2025-03-02.
↑  Slotnik, Daniel E. (2018-03-20). "Matt Dike, Hit-Making Founder of Hip-Hop Label, Dies at 56". The New York Times (באנגלית אמריקאית). ISSN 0362-4331. נבדק ב-2021-09-22.
↑  "Beck Awards". AllMusic. אורכב מ-המקור ב-19 באוגוסט 2014. נבדק ב-14 ביוני 2021. {{cite web}}:  (עזרה)
↑  42nd Annual GRAMMY Awards | GRAMMY.com, grammy.com
↑  Dust Brothers | Artist | GRAMMY.com, grammy.com
↑  "Guero - Beck | Credits". AllMusic. נבדק ב-5 בדצמבר 2019. {{cite web}}:  (עזרה)
↑  "The Else - They Might Be Giants | Credits". AllMusic. נבדק ב-5 בדצמבר 2019. {{cite web}}:  (עזרה)
↑  Petridis, Alexis (2019-04-18). "The Chemical Brothers: 'People were crying because they hated us so much'". The Guardian (באנגלית בריטית). ISSN 0261-3077. נבדק ב-2025-02-27.
| --- | --- |
בקרת זהויות :  NLI: 987007436380905171  LCCN: no99042442  MusicBrainz: 91d471a1-7639-4a70-baa4-a9e063fb4e83  VIAF: 146398795   WorldCat (עם VIAF): 146398795
השתמטות ממס

השתמטות ממס (או התחמקות ממס או העלמת מס) היא עריכת צעדים בלתי חוקיים שמטרתם הקטנת גובה המס (להבדיל מהימנעות ממס, שעניינה דרכים חוקיות להקטנת גובה המס).
בחוק הישראלי השתמטות ממס היא עבירה פלילית שעונשה מאסר, אך רבים מתייחסים אליה כנורמטיבית.
דרכי השתמטות ממס

דרכי ההשתמטות ממס תלויות במאפייניו של המס. דרכים נפוצות להשתמטות ממס הכנסה הן:
העלמת הכנסות: הימנעות מדיווח על הכנסות מסוימות לרשויות המס, כך שההכנסה התקופתית המדווחת - קטנה יותר.
הוצאות פיקטיביות: הוצאות פיקטיביות משקפות עסקה שכלל לא נערכה, והן ניתנות להצגה באמצעות רכישת חשבוניות פיקטיביות בישראל. במקרה זה הן נותן החשבונית והן מציג החשבונית הם עבריינים.
הצגת הוצאות פרטיות כהוצאות עסקיות: הצגת חשבונית בגין הוצאה פרטית כאילו היא משקפת הוצאה עסקית. לעיתים נעשה צעד זה ללא ידיעתו של נותן החשבונית (למשל הצגת טיסה לטיול בחו"ל כטיסת עסקים, מבלי שסוכן הנסיעות או חברת התעופה יהיו מעורבים במהלך) ולעיתים הוא נעשה תוך שיתוף פעולה של נותן החשבונית (למשל רכישת ספרי קריאה כאשר המוכר רושם בחשבונית "ספרות מקצועית").
קבלת הקלת מס בעקבות מצג שווא: דיני מס הכנסה מעניקים הקלות מס למי שמתקיימים בהם תנאים מסוימים. דוגמה: בישראל ניתנת הקלת מס לתושבי קריית שמונה. דיווח על מגורים בקריית שמונה בזמן שלא זה המצב הוא מעשה של השתמטות ממס.
עסקה מלאכותית או בדויה: עשיית צעדים הנראים כממשיים, אך למעשה אין בהם ממש, וכל מטרתם הקטנת נטל המס. דוגמה: כדי להימנע מכללי המס החלים על בני זוג נשואים, בני הזוג מתגרשים, אך ממשיכים לחיות כבעל ואישה.
בפסק דין פרומדיקו, הסבירה השופטת פרוקצ'יה כי בדיני המס קיים קו הבחנה בין "תכנון מס לגיטימי" לבין "התחמקות ממס" האסורה על פי החוק. התחמקות ממס והימנעות ממס שתיהן נועדו להפחית מס, אך המבדיל ביניהם הוא השוני באמצעים שנעשה בהם שימוש. הנמנע ממס ייזקק לאמצעים חוקיים בלבד וינקוט בראש וראשונה גילוי מלא ואמיתי של כל העובדות. המתחמק ממס ישיג את מטרתו בדרך של הפרת החוק, שעיקרה הסתרת עובדות והעלאת מצגי שווא. לדבריה, הגבול המפריד בין הימנעות ממס להתחמקות ממס הוא לעיתים דק, והוא יורד לשורש ההבחנה בין תכנון מס לגיטימי לבין התחמקות ממס שהיא אסורה ומהווה עבירה על החוק. אולם אנשי פרקליטות מיסוי וכלכלה, מותחו ביקורת על פסק דין פרומדיקו, וטענו כי הוא חיסל כמעט לחלוטין את המימד הפלילי בתכנוני מס מתוחכמים. והגביר את השימוש של חברות ואנשי עסקים ישראליים במקלטי מס (עליו התבסס "תכנון המס הלגיטימי" בפרשה זו). עם זאת, במקביל החלו הארגון לשיתוף פעולה ולפיתוח כלכלי, האיחוד האירופי וארצות הברית לפעול נגד מדינות וטריטוריות המשמשות כמקלטי מס.
השפעה כלכלית וחברתית

להשתמטות ממס השפעה כלכלית וחברתית שלילית:
גורמת להפרה של תנאי שוק הוגנים לשחקנים הפועלים בו ובכך להקטנה של היעילות הכלכלית בשוק (למשל יצרן המעלים מס נהנה מיתרון על פני יצרן אחר באותו הענף שמשלם מס כחוק ובכך מנהל עמו תחרות עסקית בלתי הוגנת ולפגיעה ביעילות כוחות השוק).
גורמת להקטנה בגביית המיסים בפועל ובכך למעשה מאלצת בעקיפין הגדלה של נטל המס על אזרחים שומרי חוק.
גוררת התנהלות כלכלית לא יעילה של הפרט המשתמט, בכך שהוא פועל להסתרת ההון שצבר ללא דיווח (הון שחור) (למשל אדם המעלים הכנסות נאלץ להימנע מהוצאות רשומות שיאפשרו את גילוי ההעלמה ועשוי להוציא את כספו הבלתי מדווח בנסיעה בזבזנית בחו"ל או ברכישת נכסים בחו"ל).
פוגעת בחלוקה צודקת של נטל המס ובכך פוגעת בחוסן החברתי.
ענישה על השתמטות ממס

חוקי המיסים כוללים גם סעיפים העוסקים בענישה על השתמטות ממס. כנגד חשוד בהשתמטות ממס מוגש כתב אישום, על מנת שבית המשפט יפסוק בעניין ויקבע את העונש אם החשוד יימצא אשם. הליך זה אינו שונה מהמקובל בעבירות אחרות. לחלופין נערך הליך ייחודי לעבירות מס, והוא תשלום כופר - תשלום המוטל בהליך מנהלי על חשוד בהשתמטות ממס, על פי בקשתו של החשוד, בהתאם להחלטתה של ועדה המיועדת לכך.
בנוסף לענישה ישירה על השתמטות ממס, קיימים חוקים שמטרתם לצמצם את היכולת להשתמט ממס, והפרתם מאפשרת ענישה. בישראל חוקים אלה הם:
חוק איסור הלבנת הון, הכולל איסור על פעולות שונות של הלבנת הון, ובכלל זה הון שהושג בהשתמטות ממס.
חוק לצמצום השימוש במזומן, הגביל את השימוש במזומנים, משום שעסקאות במזומנים הן בסיס נפוץ להעלמת הכנסות.
ענישה על השתמטות ממס > פסקי דין

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. כדאי להוסיף פסקי דין נוספים.
ראו גם

מרד מיסים
אירי כפול עם כריך הולנדי
אין מיסוי ללא ייצוג
לקריאה נוספת

גיורא עמיר, טלי ירון-אלדר, רועי פלר, עבירות מס ועבירות הלבנת הון, הוצאת סדן
אסף לחובסקי, "אימון באזרחות: יצירת הציות לדיני המס בישראל של שנות החמישים", זמנים 98, אביב 2007.
הערות שוליים

↑  שלומי גולובינסקי, בית המשפט העליון זיכה את מנכ"ל טבע, אלי הורביץ, בפרשת פרומדיקו, באתר TheMarker‏, 7 בספטמבר 2000
עו"ד (רו"ח) אייל רובין ורו"ח אילן עזרא, משרד סומך-חייקין, ‏תמצית פרשת פרומדיקו, באתר גלובס, 13 בספטמבר 2000
↑  אבי נוב, תכנון מס לגיטימי, באתר TheMarker‏, 23 ביולי 2001
↑  איתמר לוין, ‏שש שנים אחרי, בפרקליטות עדיין מלקקים את פצעי פרשת פרומדיקו, באתר גלובס, 18 בדצמבר 2006
↑  אבי נוב, מקלט למתכנני מס, באתר TheMarker‏, 19 בנובמבר 2001
↑  בן-ציון ציטרין, מקלטי מס: כבר לא משתלם להתאגד באיים האנטיליים, באתר TheMarker‏, 20 בספטמבר 2000
| --- | --- |
בקרת זהויות :  NLI: 987007563364505171  BnF: cb119829594 (data)  GND: 4183183-4  LCCN: sh85132819  NARA: 10648487  NDL: 00561282  NKC: ph119350
אחים קאירולי
הערה

מהרשומות של הקורייה של פאביה עולה כי ארנסטו מרקו קרלו קאירולי נולד ב-20 בספטמבר 1832 לקרלו ואדלייד בונו. מהרשומות של הקורייה של פאביה עולה שג'ובאני מסימיליאנו לואיג'י נולד ב-27 ביולי 1842
הערות שוליים

↑  Dal manifesto dettato da Monterotondo il 2 novembre 1867; citato in Felice Cavallotti, Storia della insurrezione di Roma nel 1867, Milano, 1869, p. 536.
↑  https://www.treccani.it/enciclopedia/cairoli_(Enciclopedia-Italiana)/
↑  L'intera lettera si trova nel libro di Giuseppe Lipparini, Le Pagine della Letteratura Italiana, Vol. XVII (Gli Scrittori dell'Ottocento: i Politici e i Pensatori), Carlo Signorelli Editore, Milano (1926) pagg. pagg. 261-262.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אחים קאירולי".
דושאן ולאחוביץ'

דושאן ולאחוביץ' (בסרבית: Душан Влаховић; נולד ב-28 בינואר 2000) הוא כדורגלן סרבי, המשחק בעמדת החלוץ בקבוצת יובנטוס מהסרייה א' ובנבחרת סרביה.
ביוגרפיה

ולאחוביץ' נולד בבלגרד, בנעוריו שיחק במועדוני הנוער של הכוכב האדום בלגרד ושל OFK בלגרד עד שב-2014 הצטרף לפרטיזן בלגרד. ב-2015 שהוא בן 15 בלבד, חתם על חוזהו המקצועי הראשון בקבוצה, ובעונת 2016 רשם את הופעת הבכורה שלו בקבוצה הבוגרת, במשחק מול OFK בלגרד. הוא היה בכך לשחקן הצעיר ביותר בתולדות המועדון. את שערו הראשון הבקיע באפריל 2016 בניצחון על ראדניק סורדוליצ'ה והיה בכך צעיר הכובשים בתולדות המועדון. באותה עונה זכה עם פרטיזן בגביע הסרבי.
ביוגרפיה > פיורנטינה

ביוני 2017 חתם בפיורנטינה מהסרייה א' באיטליה, הוא נותר בבלגרד עד הגיעו לגיל 18. בספטמבר 2018 ערך את הופעת הבכורה שלו בפיורנטינה בהפסד לאינטר מילאנו. את שער הבכורה שלו בליגה כבש בעונת 2019/2020 בהפסד לקליארי. את העונה סיים עם שישה שערים ב-30 הופעות ליגה. בעונת 2020/2021 בסרייה א' כבש 21 שערים.
ביוגרפיה > יובנטוס

ב-28 בינואר 2022 חתם ביובנטוס אליה עבור תמורת 75 מיליון יורו.
את הופעת בכורה שלו ערך בניצחון 0–2 על הלאס ורונה במסגרת הליגה, משחק בו הוא גם כבש את השער הראשון לזכות הגברת הזקנה.
ב-22 בפברואר 2022 כבש שער בכורה ביובנטוס בליגת האלופות בתיקו 1-1 בשלב שמינית הגמר נגד ויאריאל. השער נכבש 33 שניות מפתיחת המשחק, וזהו שער הבכורה המהיר ביותר של שחקן בתולדות ליגת האלופות.
ביוגרפיה > קריירה בינלאומית

ולאחוביץ' היה חבר בנבחרות הצעירות של סרביה. ב-2017 היה חבר הנבחרת למוקדמות אליפות אירופה בכדורגל עד גיל 19 בה כבש שער אחד מול נבחרת שוודיה. ב-2019 היה חבר בסגל הנבחרת במוקדמות אליפות אירופה עד גיל 19 בהן כבש חמישה שערים בחמישה משחקים.
באוקטובר 2020 רשם את הופעת הבכורה שלו בנבחרת הבוגרת, כשנכנס כמחליף בהפסד לנבחרת הונגריה במסגרת ליגת האומות 2020/2021. את שער הבכורה שלו בנבחרת כבש בנובמבר אותה שנה בניצחון 5–0 על רוסיה. במוקדמות מונדיאל 2022 - אירופה כבש בניצחון 3–2 על אירלנד.
נכלל בסגל נבחרת סרביה לטורניר מונדיאל 2022.
נכלל בסגל נבחרת סרביה לטורניר יורו 2024.
הערות שוליים

↑  עם חולצה מספר 7: ולאחוביץ' חתם ביובנטוס, באתר ערוץ הספורט, 28 בינואר 2022
↑  חלומי: ולאחוביץ' עם שער הבכורה המהיר באלופות, באתר ONE‏, 22 בפברואר 2022
↑  Head-coach Dragan Stojković announces the list of players for the FIFA World Cup 2022 in Qatar באתר הרשמי של התאחדות הכדורגל הסרבית, 11 בנובמבר 2022 (באנגלית)
↑  HEAD-COACH DRAGAN STOJKOVIĆ SELECTED 26 PLAYERS FOR GERMANY באתר הרשמי של התאחדות הכדורגל הסרבית, 27 במאי 2024 (באנגלית)
| נבחרת סרביה – מונדיאל 2022 |
| --- | --- | --- |
|  1 דמיטרוביץ' •  2 פבלוביץ' •  3 אראקוביץ' •  4 מילנקוביץ' •  5 ולקוביץ' •  6 מקסימוביץ' •  7 רדוניץ' •  8 גודל •  9 א. מיטרוביץ' •  10 טאדיץ' •   11 יוביץ' •  12 ראיקוביץ' • 13 ס. מיטרוביץ' •  14 ז'יבקוביץ' • 15 באביץ' • 16 לוקיץ' • 17 קוסטיץ' • 18 ולאחוביץ' • 19 רצ'יץ' • 20 ס. מילינקוביץ'-סאביץ' • 21 ג'ורצ'יץ' • 22 לזוביץ' • 23 ו. מילינקוביץ'-סאביץ' • 24 א. איליץ' • 25 מלאדנוביץ' • 26 גרוייץ' • מאמן: סטויקוביץ' |  1 דמיטרוביץ' •  2 פבלוביץ' •  3 אראקוביץ' •  4 מילנקוביץ' •  5 ולקוביץ' •  6 מקסימוביץ' •  7 רדוניץ' •  8 גודל •  9 א. מיטרוביץ' •  10 טאדיץ' •   11 יוביץ' •  12 ראיקוביץ' • 13 ס. מיטרוביץ' •  14 ז'יבקוביץ' • 15 באביץ' • 16 לוקיץ' • 17 קוסטיץ' • 18 ולאחוביץ' • 19 רצ'יץ' • 20 ס. מילינקוביץ'-סאביץ' • 21 ג'ורצ'יץ' • 22 לזוביץ' • 23 ו. מילינקוביץ'-סאביץ' • 24 א. איליץ' • 25 מלאדנוביץ' • 26 גרוייץ' • מאמן: סטויקוביץ' | סרביה |
| נבחרת סרביה – יורו 2024 |
| --- | --- | --- |
|  1 ראיקוביץ' •  2 פבלוביץ' •  3 סטואיץ' •  4 מילנקוביץ' •  5 מקסימוביץ' •  6 גודל •  7 ולאחוביץ' •  8 יוביץ' •  9 מיטרוביץ' •  10 טאדיץ' •   11 קוסטיץ' •  12 פטרוביץ' • 13 ולקוביץ' •  14 ז'יבקוביץ' • 15 באביץ' • 16 מיאילוביץ' • 17 איליץ' • 18 ראטקוב • 19 סמרג'יץ' • 20 ס. מילינקוביץ'-סאביץ' • 21 גאצ'ינוביץ' • 22 לוקיץ' • 23 ו. מילינקוביץ'-סאביץ' • 24 ספאייץ' • 25 מלאדובניץ' • 26 בירמנצ'ביץ' • מאמן: סטויקוביץ' |  1 ראיקוביץ' •  2 פבלוביץ' •  3 סטואיץ' •  4 מילנקוביץ' •  5 מקסימוביץ' •  6 גודל •  7 ולאחוביץ' •  8 יוביץ' •  9 מיטרוביץ' •  10 טאדיץ' •   11 קוסטיץ' •  12 פטרוביץ' • 13 ולקוביץ' •  14 ז'יבקוביץ' • 15 באביץ' • 16 מיאילוביץ' • 17 איליץ' • 18 ראטקוב • 19 סמרג'יץ' • 20 ס. מילינקוביץ'-סאביץ' • 21 גאצ'ינוביץ' • 22 לוקיץ' • 23 ו. מילינקוביץ'-סאביץ' • 24 ספאייץ' • 25 מלאדובניץ' • 26 בירמנצ'ביץ' • מאמן: סטויקוביץ' | סרביה |
אמבראר C-390 מילניום

אמבראר C-390 מילניום הוא מטוס תדלוק ותובלה צבאי בינוני. המטוס תוכנן ונבנה על ידי יצרנית המטוסים הברזילאית אמבראר, והוא המטוס הגדול ביותר שנבנה על ידי החברה עד כה.
העבודה על המטוס החלה באמצע שנות ה-2000, כאשר מאמצי התכנון הראשוניים התמקדו ביצירת מטוס בגודל דומה למטוס לוקהיד C-130 הרקולס. במאי 2008 הושקעו בפרויקט כ-800 מיליון ריאל ברזילאי (440 מיליון דולר) על ידי הממשלה הברזילאית. באפריל 2009, נחתם חוזה בסך 1.5 מיליארד דולר עבור שני אבות-טיפוס. בתערוכת התעופה של פריז ב-2011, הודיעה אמבראר על כוונתה להשיק מטוס תובלה ארוך. קבלני משנה עיקריים בייצור המטוס כוללים את אארו וודוכודי, BAE Systems, Rockwell Collins.
המטוס הוצג לראשונה בטיסת בכורה ב-3 בפברואר 2015. ב-4 בספטמבר 2019 נמסר המטוס הראשון לכוחות המזוינים של ברזיל. בנובמבר 2019, במהלך תערוכת התעופה בדובאי, הודיעה אמבראר על שמו החדש של המטוס לשוק הגלובלי,‏ "C-390 "Millennium. מאז הוכנס לשירות בחיל האוויר הפורטוגלי ובחיל האוויר ההונגרי.
המטוס יכול לבצע מגוון פעולות לוגיסטיות כמו שינוע חיילים, שינוע מטענים, תדלוק אווירי ועוד. המטוס יכול לשאת עד 26 טון, כמו שני נגמ"שים M-113 מלאים, מסוק סיקורסקי UH-60 בלאק הוק, 74 מיטות עם ציוד החייאה, עד 80 חיילים או 66 צנחנים עם ציוד מלא, ואף ניתן לשאת מטען בסך עד 19 טון לצניחה לקרקע.
גרסאות

גרסת C-390: גרסת הבסיס.
גרסת KC-390: גרסת תדלוק אווירי של C-390.
משתמשים > משתמשים נוכחיים

חיל האוויר הברזילאי – 19 מטוסי C-390 הוזמנו, 7 נמסרו.
חיל האוויר הפורטוגלי – 5 מטוסי C-390 הוזמנו ב-2019 להחליף את מטוסי הרקולס C-130. המטוס הראשון נמסר ב-16 באוקטובר 2022, בבסיס חיל האוויר 11 הפורטוגלי בז'ה, ונכנס לשירות מבצעי באוקטובר 2023. המטוס השני נמסר ביוני 2024.
חיל האוויר ההונגרי – 2 מטוסי C-390 הוזמנו ב-2020, מטוס אחד נמסר בספטמבר 2024. מטוסים אלה יופעלו על ידי טייסת הובלה "תב" בבסיס חיל האוויר ההונגרי קצ'קמט.
משתמשים > משתמשים עתידיים

חיל האוויר האוסטרי – 4 מטוסי C-390 הוזמנו ב-2023 כדי להחליף את מטוסי הרקולס C-130K הישנים, עם צפי להתחלת מסירות ב-2026.
חיל האוויר הצ'כי – 2 מטוסי C-390 נבחרו באוקטובר 2023 לצורכי תדלוק אווירי ותובלה. החוזה נחתם ב-25 באוקטובר 2024.
חיל האוויר המלכותי ההולנדי – 5 מטוסים הוזמנו ב-2022 כדי להחליף את מטוסי הרקולס C-130H, עם צפי להתחלת מסירות ב-2026.
חיל האוויר של הרפובליקה של קוריאה – 3 מטוסי C-390 הוזמנו ב-2023, צפויים להימסר עד 2026.
חיל האוויר השוודי – נבחר בנובמבר 2024, עוד לא נחתם חוזה לכמות מטוסים וזמן אספקה.
מפרט אמבראר C-390 מילניום

מפרט המטוס:
מפרט אמבראר C-390 מילניום > מאפיינים כלליים

צוות: שלושה (שני טייסים, אחד מנהל מטען)
קיבולת: 26,000 ק"ג / 80 חיילים / 74 מיטות ו-8 מטפלים / 66 צנחנים
אורך: 35.2 מטר
רוחב: 35.05 מטר
גובה: 11.84 מטר
משקל המראה מקסימלי: 87,000 ק"ג
קיבולת דלק: 23 טון, 35 טון עם 3 מכלי דלק נוספים
אורך × גובה × רוחב תא מטען: 60.6 רגל × 9.8 רגל × 11.3 רגל
הנעה: 2 מנועי IAE V2500-E5
מפרט אמבראר C-390 מילניום > ביצועים

מהירות מקסימלית: 988 קמ"ש
מהירות שיוט: 870 קמ"ש
מהירות סחיטה: 103 קשר
טווח:
ריק – 6,240 ק"מ, טווח 8,460 ק"מ עם 3 מכלי דלק נוספים
עם 14,000 ק"ג מטען – 5,020 ק"מ
עם 23,000 ק"ג מטען – 2,720 ק"מ
עם 26,000 ק"ג מטען – 2,000 ק"מ
גובה מקסימלי: 11,000 מטר (36,000 רגל)
מפרט אמבראר C-390 מילניום > חימוש

מסווג
מפרט אמבראר C-390 מילניום > אוויוניקה

Rockwell Collins Pro Line Fusion
מפרט אמבראר C-390 מילניום > מערכות וציוד

RWR / צ'אפ ודליקים (מערכות הגנה עצמית)
DIRCM - מערכות נגד קרינה אינפרא אדום מונחות (מערכות הגנה עצמית)
מערכת תדלוק תוך כדי טיסה
מערכת HUD כפולה
תאורת תא שמתאימה למערכות ראיית לילה
CCDP - מערכת חישוב מדויק לנקודת ירידה, מערכת חישוב אוטומטית ומדויקת של נקודת ירידה
CDS – מערכת העברת מיכלים
LVAD – מערכת משלוח ירידה בקצב נמוך
EEPGS – מערכת גנרטור כוח חשמלי חירום (סוג RAT או Ram Air Turbine)
ראו גם

מטוס תובלה צבאי
תובלה אווירית
מטוס מטען
רבקה מיכאלי

| --- | --- |

רבקה מיכאלי במאי 2016
 לידה:  14 באפריל 1938 (בת 86) י"ג בניסן ה'תרצ"ח המנדט הבריטי ירושלים, פלשתינה (א"י) 
 סוגה מועדפת:  סאטירה, פרודיה וגרוטסקה
 תקופת הפעילות:  מ-1949
 עיסוק:  שחקנית, זמרת, קומיקאית, שדרנית רדיו ומנחת טלוויזיה
 פרסים והוקרה:  פרס האקדמיה הישראלית לטלוויזיה (2018)  פרס מסך הזהב  פרס אופיר (2005)  פרס התיאטרון הישראלי למפעל חיים (2017)  יקירת העיר תל אביב יפו (2014)
 פרופיל ב-IMDb
 
רבקה (רבקהל'ה) מיכאלי-שרוני (נולדה ב-14 באפריל 1938) היא מנחת טלוויזיה, שחקנית, זמרת, קומיקאית, סטנדאפיסטית, מדבבת ושדרנית רדיו ישראלית, המכונה בפי רבים "הגברת הראשונה של הבידור הישראלי". זוכת "פרס אופיר", "פרס האקדמיה הישראלית לטלוויזיה" ו"פרס מסך הזהב", יקירת העיר תל אביב-יפו לשנת 2014 וזוכת "פרס התיאטרון הישראלי" למפעל חיים.
ביוגרפיה

רבקה מיכאלי נולדה, גדלה והתחנכה בשכונת זיכרון משה שבירושלים בתקופת המנדט הבריטי על ארץ ישראל. אביה, אברהם מיכאלי, היה עורך דין במקצועו, הוא בן למשפחה שעלתה לארץ ישראל מגאורגיה בסוף המאה ה-19. אמה, בלהה לבית קוסובסקי, הייתה דור שמיני בארץ ובת למשפחת ריבלין; מתורגמנית במקצועה. אחיה של מיכאלי הם עו"ד נפתלי מיכאלי והרופא פרופ' דן מיכאלי.
בגיל 11 החלה לשדר ב"קול ישראל", במסגרת תוכניות הילדים. למדה בתיכון ליד האוניברסיטה החל מכיתה ז'. את שירותה הצבאי עשתה בגלי צה"ל. לאחר מכן שידרה במשך שנים רבות בתוכניות שונות ב"קול ישראל", בהן תוכניות הייעוץ והפנאי "ביקור בית", "מה היה לנו שם" ו"תפוח ועץ".
ביוגרפיה > שנות השישים

בתחילת 1960 שמע הבמאי יוסף מילוא את מיכאלי מבצעת חיקויים ברדיו והחליט להציע לה להצטרף לצוות "מועדון התיאטרון" בחיפה, בנוסף למועדון שפעל כבר בתל אביב. מיכאלי לקחה חופשה ללא תשלום מקול ישראל וחתמה על חוזה של שנה. במסגרת מועדון התיאטרון השתתפה בחמישיית נשים בשם "היחפניות" (יחד עם מרגלית אנקורי, גאולה נוני, אסנת שדה ומיה זיו). אחר כך השתתפה בתוכנית "היו זמנים" עם גליה וחיים טופול.
ב-1964 העלה איתה יוסי בנאי את תוכנית הבידור "ילדות קשה", בנוסף היא הנחתה את טקסי בחירת מלכת היופי באותן השנים.
נעמי שמר העידה שבזכות מיכאלי נוסף הבית השני של השיר "ירושלים של זהב" ב-1967. כששמר הראתה לה את השיר, העירה מיכאלי כי חסרה התייחסות לעיר העתיקה, ושמר הוסיפה את הבית השני שנפתח בשורה "איכה יבשו בורות המים, כיכר השוק ריקה". בשנת 1968 הופיעה מיכאלי בסרטו של אורי זוהר "השכונה שלנו", לצד שלישיית "הגשש החיוור". בשנת 1969 השתתפה מיכאלי בסרט הקולנוע המצליח של אפרים קישון "תעלת בלאומילך".
ביוגרפיה > שנות השבעים

מיכאלי המשיכה במהלך שנות השבעים להופיע במופעי בידור, לבד ועם אחרים. בין מופעי היחיד שלה היו "מחברות החשק", "שעות נוספות" ו"בת 26". במופעים אלו ביצעה מספר שירים הומוריסטיים שמפורסמים עד היום: "יוסף ג'ון רבקה ג'ון", "בת 26", "בנימין זאב" ועוד. כמו כן הקליטה באותה תקופה מספר תקליטי ילדים מצליחים, בהם את להיט הילדים "בים בם בום" (שני חברים יצאו לדרך).
ב-1970 השתתפה בפסטיבל שירי הילדים שנערך לראשונה וזכתה במקום השני עם השיר "לצבי יש בעיה". ב-1972 השתתפה בסרט נוסף בשם "סלומוניקו" לצד טוביה צפיר. בתחילת שנות השבעים, הוציאה תקליט ילדים בשם "יוני היה חולה" שבו שרה את כל השירים ומשחקת את כל הדמויות. ב-1973 הופיעה עם יוסי בנאי במופע בידור נוסף בשם "נישואין נוסח גירושין".
בשנת 1974 החלה להופיע בתוכנית הטלוויזיה הסאטירית "ניקוי ראש" לצד דובי גל, טוביה צפיר, ספי ריבלין ובדרנים אחרים. ב"ניקוי ראש" בלטה מיכאלי בכישרון המשחק הקומי שלה, אף בקטגוריית החיקויים, כאשר חיקויה את ראש הממשלה גולדה מאיר ויושב ראש הכנסת ישראל ישעיהו בלטו מבין הדמויות הרבות בתוכנית. "ניקוי ראש", שזכתה לפופולריות רבה, ביססה את מעמדה כקומיקאית. ב-1976 השתתפה בסרטו של אסי דיין "יופי של צרות" לצידם של יונה אליאן, זאב רווח, טוביה צפיר וגבי עמרני וב-1979 השתתפה בסרטו הנוסף של דיין, "שלאגר", לצד שלישיית הגשש החיוור. בשנים 1971–1975 הנחתה את פסטיבל הזמר המזרחי, ובשנים 1972–1980 הנחתה את פסטיבל הזמר והפזמון, ונצרבה בתודעה של רבים כמנחה הקבועה של תחרויות הזמר.
ביוגרפיה > שנות השמונים

במהלך שנות ה-80 ותחילת ה-90 ביססה מיכאלי את מעמדה כמנחת טלוויזיה, כשהנחתה את התוכניות "סיבה למסיבה" ו"סופשבוע" של הערוץ הראשון. אלו היו תוכניות הבידור המרכזיות של הטלוויזיה הישראלית בלילות שישי בימי הערוץ היחיד ומיכאלי נחשבה אז למלכת תוכניות האירוח. במיוחד היא זכורה בחיקויים שביצעה עם טוביה צפיר ובהצגת הפינה הסאטירית של שלמה ניצן. כמו כן הגישה פינה היתולית בתוכנית ההומור "זהו זה!", שם גילמה את דמותה של שדרנית הרדיו "גברת תשובה" ואת המאזין המזדמן שעולה לשידור. ב-1980 שיחקה מיכאלי בסרט נוסף של אסי דיין, "מלך ליום אחד". ב-1981 הקליטה את הלהיט ההומוריסטי "אין לי רגע דל", שכתבה והלחינה חברתה הטובה נעמי שמר (עיבוד: רוני וייס) שהעידה שהגיע כעברות של הביטוי באנגלית "I don't have a dull moment".
ב-1984 השתתפה בסרטו של יקי יושע "מכת שמש". בסוף השנה הנחתה את פסטיבל שירי הילדים מספר 15 לצד גידי גוב והתחרתה שם עם השיר "ילד טוב של אמא" (מילים: לאה לופנפלד וינקלר, לחן: משה וילנסקי, עיבוד: רוני וייס) שהגיע למקום השמיני. בשנת 1986 התארחה בעונה השלישית של קומדיית המצבים "קרובים קרובים". ב-1988 השתתפה בסרטו של דובי גל "מלך הסלים", וב-1989 הוציאה לאור את קלטת הווידאו לילדים "ספר הבישול שלי", בה השתתפו גם הידוענים אדם, אילנית, אבי קושניר, מרגלית צנעני, מאיר סוויסה, יאיר ניצני וגני תמיר.
ביוגרפיה > שנות התשעים

החל מראשית שנות התשעים השתתפה מיכאלי בהצגות התיאטרון "אדם הוא אדם", "לבלוב האהבה", "זוג משמיים", "הדוד מקייפטאון", "אולפן למתחילים", "מכתבי אהבה", "המקרה המוזר", "נתניה" ו"אישה בעל בית" בתיאטרוני הקאמרי והבימה. ב-1992 זכתה לביקורות משבחות כששיחקה תפקיד דרמטי של אם לבן חולה איידס בסרטו של עמוס גוטמן, "חסד מופלא", שהשתתף בפסטיבלים שונים בעולם. עד להופעתה בסרט זה השתתפה מיכאלי כמעט ורק בקומדיות, סאטירות ותוכניות קלות. מיכאלי חששה להשתתף בסרט מפחד שהקהל יתקשה להזדהות עם דמות קשת יום שמוצגת על ידי קומיקאית. הצלחת הסרט שכנעה אותה לקבל תפקידים מגוונים יותר כשחקנית.
ב-1994 הנחתה את תוכנית הגיל הרך "מסיבת גן" והנחתה פעמיים (ב-1986 ו-1988) את תחרות הקדם אירוויזיון. באמצע שנות ה-90 העלתה עם מני פאר את המחזה הצרפתי "כיצד להיות אמא יהודייה בעשרה שיעורים". ב-1995 הוקדשה לה התוכנית "חיים שכאלה" בערוץ הראשון. ב-1995 סיימה 39 שנות עבודה ברדיו, לאחר שפוטרה מ"קול ישראל" עם מגישים ותיקים אחרים. היא החלה להנחות את תוכנית הבידור של ערוץ 2 "בליינד-דייט" ב-1996, לאחר מכן החלה להנחות את תוכנית הבוקר של שידורי קשת. ב-1998 שיחקה לצד אלון אבוטבול בסרטו הקצר של דובר קוסאשווילי "עם חוקים" שהשתתף בפסטיבל ירושלים ופסטיבל קאן.
ביוגרפיה > העשור הראשון של המאה ה-21

בעשור הראשון של המאה ה-21 ביססה מיכאלי מצד אחד מעמדה כשחקנית דרמטית ובמקביל, כמארחת ועורכת תוכנית ראיונות, גם בשעות הבוקר. כשחקנית נטלה חלק בסרטים "קדוש" של עמוס גיתאי (1999), "זמזום" לצד אסי דיין (2001), בסרט הדרמטי "חיים זה חיים" לצד משה איבגי (2003) ובסרט "מוכרחים להיות שמח" (2005), עליו זכתה בפרס אופיר על שחקנית משנה. בנוסף, שיחקה בסדרות "סיפורים לנימי", "חיבוקים עם באלי ושלוק" ו"יום הולדת למדינה" בערוץ הופ! ובתפקידי אורח בסדרות הדרמה "בנות בראון", "שבתות וחגים" ו"החיים זה לא הכל". בשנת 2004 השתתפה מיכאלי בקלטת הילדים "איזה כיף בים" לצידם של שרון שחל, ששון גבאי, ואורי בנאי, ודיבבה את קלוואי הפרה בסרט "מרד החיות".
בשנת 2005 שיחקה בטלנובלה "פיק אפ". ב-2006 החלה להנחות, יחד עם גלי עטרי ומנחות נוספות את תוכנית הפאנל "בנות" בערוץ 3 בכבלים. במקביל, תוכנית הבוקר שלה "גלריית המומחים" שודרה פעמיים בשבוע ב"קשת" וזכתה לרייטינג נאה. בתוכנית, אשר עסקה באוכל, אופנה, תחביבים וטרנדים חדשים, התבססה גם פינה של מומחי רפואה. מיכאלי אירחה את טובי המומחים תוך הצגת ידע ומיומנות רבה. ב-2006 הוקדשה לה התוכנית "גריל" בערוץ 2 בהשתתפות קומיקאים שונים.
בשנת 2007 טענה מיכאלי, בתוכנית של אושרת קוטלר בערוץ 10 בנושא תקיפה מינית, "גבול אינטימי", כי הותקפה מינית בעת היותה חיילת על ידי אישיות בכירה. בשנת 2008 השתתפה בקלטת ה־DVD לילדים "הסבתא של אפריים" המבוסס על שירים של לאה גולדברג. בשנת 2015 אמרה בתוכנית "שי בשידור" בערוץ 10 כי הייתה קורבן להטרדה מינית על ידי "מישהו חדל אישים שיש יום מורשת על שמו". באפריל 2016 העידה בתוכנית "עובדה" בערוץ 2 כי הוטרדה מינית על ידי רחבעם זאבי.
החל משנת 2001 דיבבה מיכאלי את הפרופסור מינרווה מקגונגל בסדרת סרטי "הארי פוטר". ב-2007 הייתה קריינית בסרט "הפיל שרצה להיות הכי" מאת פאול קור. ב-2008 זכתה בפרס האקדמיה לטלוויזיה על מפעל חיים. שנה אחר כך, זכתה בפרס על מפעל חיים על תרומתה לרדיו ב"כנס אילת לעיתונות". ב-2008 החלה להגיש תוכנית רדיו שבועית בשם "באה לשבת" בימי שישי ב-103FM.